jeg har hørt at duplicate content bare er en myte og faktisk slet ikke er et problem. er det rigtigt?
nej, det er helt forkert. faktisk er duplicate content et af de mest alvorlige problemer og en af de største tekniske udfordringer for de fleste større dynamiske websites.
det værste ved duplicate content er, at det kan ligge og lure under overfladen som en tidsindstillet bombe. i lang tid kan det opleves som om, at de problemer, dit website måske har med duplicate content, slet ikke skader i søgemaskinerne. men så en dag bliver dit website ramt af duplicate content-filtrering af for eksempel google, og så er helvede løs. fra den ene dag til den anden kan du risikere at tabe alle – eller næsten alle – de besøg du ellers fik fra google.
så med andre ord løber du en enorm risiko ved ikke at få gjort noget ved dine eventuelle duplicate content problemer. en risiko som jeg mener, at det er meget dumt at løbe.